इसके बाद उन्होंने फोन कर इस बारे में निहंग सिंहों को खबर दी। खबर पाकर निहंग सिंह चमकौर साहिब से अपने साथियों के साथ मौके पर पहुंचे। इसी बीच मामले की जानकारी पाकर थाना माहिलपुर के एसआई रणजीत सिंह व एसआई महिंदर पाल भाटिया भी मौके पर पहुंच गए। जांच में पता चला कि यहां पर तीर्थ सिंह नामक एक व्यक्ति रहता था। किसी बात को लेकर उसे गांव से निकाल दिया गया। इसके चलते उसने गांव के दूसरी तरफ डेरा बना लिया था। आरोप है कि उक्त सब तीर्थ सिंह का ही किया धरा है। उधर, मामले की भनक पाकर मौके पर काफी संगत जुट गई, जिसके बाद तीर्थ सिंह डेरे से भाग गया। श्री गुरु ग्रंथ साहिब की पावन बीड़ और गुटका साहिब को देर शाम पूरे सम्मान के साथ गुरुद्वारा श्री बुंगा साहिब ले जाया गया। पुलिस ने मामले की जांच शुरू कर दी है।